**Informatīvais ziņojums “Par zaļā iepirkuma īstenošanas valsts pārvaldē gaitu 2018. gadā”.**

**Satura rādītājs**

1. **Ievads**
2. **Tiesiskais regulējums**
3. **Pārskats par zaļā publiskā iepirkuma izmantošanu Latvijā:**
	1. **Pārskats par Publisko iepirkumu likuma ietvaros veiktajiem zaļajiem publiskiem iepirkumiem;**
	2. **Pārskats par Elektronisko iepirkumu sistēmā veiktajiem zaļajiem publiskiem iepirkumiem.**
4. **Secinājumi un priekšlikumi turpmākai rīcībai**
5. **Ievads**

Vides aizsardzības un reģionālās attīstības ministrija (turpmāk-VARAM) ir sagatavojusi informatīvo ziņojumu “Par zaļā iepirkuma īstenošanas valsts pārvaldē gaitu 2018. gadā” (turpmāk – informatīvais ziņojums). Informatīvais ziņojums sagatavots, pamatojoties uz 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” (turpmāk-MK noteikumi) 14.5.punktu VARAM nodrošināt zaļā iepirkuma īstenošanas gadskārtēju novērtējumu:

* nosakot zaļā iepirkuma īpatsvaru finansiālā izteiksmē kopējā publisko iepirkumu apjomā;
* apkopojot datus par zaļajā iepirkumā iegādātajām preču un pakalpojumu grupām atsevišķi valsts tiešās pārvaldes iestādēm un pašvaldībām;
* reizi gadā līdz 1. maijam sagatavojot un iesniedzot Ministru kabinetā informatīvo ziņojumu par zaļā iepirkuma īstenošanu valsts pārvaldē.

Informatīvajā ziņojumā sniegta informācija, apkopojot Valsts reģionālās attīstības aģentūras (turpmāk - VRAA), kas pārvalda elektronisko iepirkumu sistēmu (turpmāk - EIS), un Iepirkumu uzraudzības biroja (turpmāk – IUB) sniegtos datus par 2010. - 2018. gadā veiktajiem publiskajiem iepirkumiem, kuros izmanto vides kritērijus – zaļais publiskais iepirkums (turpmāk - ZPI). Informatīvajā ziņojumā sniegto informāciju ilustrē 10 attēli un 10 tabulas.

Ņemot vērā, ka “Zaļā iepirkuma veicināšanas plānā 2015.-2017.gadam” izvirzītie rīcības virzieni:

* Institucionālās sistēmas un normatīvās bāzes pilnveidošana,
* Metodiskā vadība un uzraudzība,
* ZI un ZPI popularizēšana,

tika izpildīti, bet izvirzītais mērķis - nodrošināt ZPI finansiālā īpatsvara palielināšanu valsts un pašvaldību iepirkumos tika sasniegts daļēji, VARAM turpina īstenot aktivitātes, lai nodrošinātu īpatsvara pieaugumu. Tiek identificētas tās preču, pakalpojumu un būvdarbu grupas, kas atstāj visbūtiskāko ietekmi uz ZPI īpatsvara izmaiņām. Vienlaicīgi tiek apsvērts pārskatīt ZPI īpatsvara noteikšanas pieeju, lai nodrošinātu atbilstošāku īpatsvara izmaiņu raksturojumu un attīstības tendenču prognozējamību.

Informatīvā ziņojuma tematiskajās sadaļās ir apkopota informācija un veikta datu analīze, kas detalizētāk raksturo ZPI īpatsvara izmaiņu tendences un noslēgumā tiek sniegti priekšlikumi turpmākajām rīcībām.

1. **Tiesiskais regulējums**

Eiropas Savienībā ir īstenojusi politiku publisko iepirkumu jomā, pastāvīgi pilnveidojot tiesisko ietvaru publisko iepirkumu jomā un paredzot tajā vides aizsardzības un energoefektivitātes prasības. Pēdējos gados ir pieņemtas vairākas direktīvas, uz kuru pamata ir izstrādāts jauns publisko iepirkumu regulējums Latvijā, t.sk. Publisko iepirkumu likums (turpmāk –PIL), kas stājās spēkā 2017. gada 1. martā un Sabiedrisko pakalpojumu sniedzēju iepirkumu likumu (turpmāk - SPSIL), kas stājās spēkā 2017. gada 1. aprīlī. PIL un SPSIL noteiktā deleģējuma ietvaros izstrādātie MK noteikumi stājās spēkā 2017. gada 1. jūlijā.

1. **Pārskats par zaļā publiskā iepirkuma izmantošanu Latvijā**

 Lai izvērtētu rezultatīvos rādītājus par Latvijā paveikto ZPI jomā, VARAM ir izmantojusi IUB un VRAA sniegtos datus.

* 1. **Pārskats par Publisko iepirkumu likuma ietvaros veiktajiem zaļajiem publiskiem iepirkumiem**

 Izvērtējot pirmo pilno MK noteikumu piemērošanas gadu, var secināt, ka tas kopā ar citiem ZPI iepirkumus veicinošiem faktoriem ir veidojis vērā ņemamu ZPI īpatsvara pieaugumu gan finansiālā izteiksmē, sasniedzot 18,3% gan arī pēc iepirkumu skaita, sasniedzot 11,4%. Lai gan “Zaļā iepirkuma veicināšanas plāna 2015.-2017.gadam” uzstādītie kvantitatīvie mērķi netika sasniegti, analizējot pieejamos datus var secināt, ka ZPI piemērošana kļūst plašāka, jo vērojams konsekvents ZPI iepirkumu skaita pieaugums. Finansiālā īpatsvara un iepirkumu skaita attīstības dinamika parādīta informatīvā ziņojuma 1. un 2. attēlā.

***1.Attēls***

***Kopējais pārskats par 2010-2018.g. par ZPI attīstības dinamiku salīdzinājumā ar kopējo iepirkumu cenu dinamiku PIL ietvarā veiktajos iepirkumos.***

*Avots: IUB dati*

***2.Attēls***

***Kopējais pārskats par 2010-2018.g. par ZPI attīstības dinamiku salīdzinājumā ar kopējo iepirkumu skaita dinamiku PIL ietvarā veiktajos iepirkumos.***

*Avots: IUB dati*

Izvērtējot ZPI finansiālo īpatsvaru pēc iepirkumu veida, iepirkumos, kas veikti Publisko iepirkumu likuma ietvarā, konstatējam, ka lielāko īpatsvaru ZPI veido būvdarbu iepirkumos. Ja iepirkumu ar norādi par ZPI piemērošanu būvdarbu iepirkumu skaits ir bijis mazāks kā piegāžu un pakalpojumu sektorā, tad finansiālā izteiksmē tas veido lielāko īpatsvaru. Ar šo situācija atšķiras no iepriekšējā gada, kad lielāko īpatsvaru nodrošināja pakalpojumu sektors. Tas liecina, ka zaļais iepirkums tiek arvien plašāk pielietots būvniecības sektorā. Iepirkumu, t.sk. arī ZPI salīdzinošais sadalījums pēc iepirkumu veida ir apskatāms 1. tabulā.

***1.Tabula***

***Kopējais pārskats (zaļo un kopējais) par PIL rezultātu paziņojumu skaitu un līgumcenām pēc iepirkumu veida 2015., 2016., 2017. un 2018. gadā***

|  |  |  |  |  |
| --- | --- | --- | --- | --- |
| ***2015 g. Iepirkumu veids*** | **Būvdarbi** | **Piegāde** | **Pakalpojumi** | **Kopā** |
| Kopējā līgumcena, milj. EUR (bez PVN) | 521 544 737 | 638 113 648 | 705 848 579 | 1 865 506 964 |
| t.sk. kopējā līgumcena, milj. EUR (bez PVN) ar norādi par ZPI | 58 582 999 | 95 123 135 | 198 374 479 | 352 080 613 |
| ***2016.g., Iepirkumu veids*** | **Būvdarbi** | **Piegāde** | **Pakalpojumi** | **Kopā** |
| Kopējā līgumcena milj.EUR (bez PVN) | 713 004 873 | 600 191 064 | 563 082 261 | 1 876 278 198 |
| t.sk. kopējā līgumcena, milj.EUR (bez PVN) ar norādi par ZPI | 89 247 194 | 63 024 593 | 80 590 668 | 232 862 455 |
| ***2017.g. Iepirkumu veids*** | **Būvdarbi** | **Piegāde** | **Pakalpojumi** | **Kopā** |
| Kopējā līgumcena milj.EUR (bez PVN) | 796 771 273 | 583 528 839 | 917 624 450 | 2 297 924 562 |
| t.sk. kopējā līgumcena, milj.EUR (bez PVN) ar norādi par ZPI | 80 908 286 | 113 497 014 | 77 082 616 | 271 487 916 |
| ***2018.g. Iepirkumu veids*** | **Būvdarbi** | **Piegāde** | **Pakalpojumi** | **Kopā** |
| Kopējā līgumcena milj.EUR (bez PVN) | 1 106 272 688 | 680 073 778 | 1 190 727 139 | 2 977 073 605 |
| t.sk. kopējā līgumcena, milj.EUR (bez PVN) ar norādi par ZPI | 234 055 174 | 91 403 846 | 218 469 355 | 543 928 375 |

*Avots: IUB dati*

***3.Attēls***

***ZPI īpatsvara attīstība pret kopējo iepirkumu apjomu finansiālā izteiksmē pēc iepirkuma veida 2015.-2018. gadā***

*Avots: IUB dati*

Analizējot iepirkumu veidu dinamiku, secinām, ka 2018. gadā uzsākoties ES struktūrfondu projektu īstenošanai būtiski ir pieaudzis ZPI īpatsvars būvdarbu iepirkumos. Līdzīgs pieaugums ir vērojams pakalpojumu iepirkumos. Iespējams, tas saistīts ar ēdināšanas pakalpojumu īpatsvara pieaugumu pār pārtikas piegāžu iepirkumiem. Vienlaikus 2018. gadā nav notikuši elektronisko iepirkumu sistēmas katalogu iepirkumi, kas sastādīja būtisku ZPI īpatsvara daļu piegādēs. Izvērtējot 2. tabulā sniegtos datus un preču un pakalpojumu grupām, kas 2017. gadā bija piedzīvojušas būtisku kritumu, tās 2018. gadā ir atgriezušās “līderu” pozīcijās, sasniedzot 99% (ēdināšanas pakalpojumi) un 89% (pārtikas produkti) īpatsvaru. Tas apliecina pagājušā gada informatīvajā ziņojumā izteikto pieņēmumu, ka patiesais īpatsvara krituma iemesls pārtikas produktu un ēdināšanas pakalpojumu grupā ir bijis ZPI normatīvā regulējuma iztrūkums pārtikas jomā 2017. gada 2. ceturksnī. Atbilstoši PIL deleģējumam, jaunie MK noteikumi stājās spēkā 2017. gada 1. jūlijā.

Apskatot citas preču un pakalpojumu grupas, secinām, ka vērojama pozitīva tendence transportlīdzekļu iepirkumos, kur ZPI īpatsvars ir pieaudzis par 17%, un tīrīšanas un spodrināšanas līdzekļu iepirkumos pat līdz 45% , kas vairāk saistāms nevis ar pieejas iepirkumiem maiņu, bet jau pieņemto prasību un kritēriju atzīšanu par atbilstošu ZPI.

 ***2.Tabula***

***Kopējais pārskats (zaļo un kopējais) par PIL rezultātu paziņojumu skaitu un līgumcenām pēc preču un pakalpojumu grupām 2017.gadā***

|  |  |  |  |
| --- | --- | --- | --- |
| **Preču un pakalpojumu grupas** | **Iepirkumu skaits** | **Kopējā līgumcena EUR (bez PVN)** | **ZPI īpatsvars %** |
| **Kopā** | **t.sk. ZPI** | **Kopā** | **t.sk. ZPI** | **Iepirkumu****Skaits** | **Finansiālā izteiksme** |
| **Biroja papīrs un drukas iekārtas (biroja tehnika)** | 50 | 5 | 22 268 204 | 259 071 | 10 | 1 |
| **Datortehnika, informācijas un komunikācijas tehnoloģiju (IKT infrastruktūra** | 121 | 41 | 6 660 652 | 3 443 217 | 34 | 52 |
| **Pārtikas preces** | 266 | 161 | 37 371 748 | 33 459 169 | 60 | 89 |
| **Ēdināšanas pakalpojumi** | **164** | **146** | **84 015 378** | **83 188 029** | **89** | **99** |
| **Tīrīšanas un spodrināšanas līdzekļi** | 42 | 17 | 2 106 831 | 509 104 | 40 | 24 |
| **Tīrīšanas pakalpojumi** | 164 | 66 | 23 628 324 | 11 023 310 | 40 | 47 |
| **Iekštelpu apgaismojums** | 43 | 3 | 1 402 700 | 138 715 | 10 | 7 |
| **Ielu apgaismojums un satiksmes signāli** | 21 | 7 | 1 814 041 | 1 210 042 | 33 | 66 |
| **Būvdarbi - celtniecības darbi** | **2 716** | **231** | **1 106 272 688** | **234 055 174** | **8** | **21** |
| **Dārzkopības pakalpojumi** | 86 | 8 | 8 225 927 | 1 104 537 | 9 | 13 |
| **Elektroenerģija** | 103 | 5 | 43 921 796 | 3 428 610 | 5 | 8 |
| **Mēbeles** | 170 | 6 | 8 263 277 | 785 964 | 3 | 9 |
| **Mehāniskie transportlīdzekļi** | 362 | 217 | 37 513 722 | 30 399 959 | 60 | 81 |
| **Veselības aprūpes elektriskās un elektroniskās iekārtas** | 382 | 2 | 59 539 508 | 97 958 | 0.5 | 0.2 |
| **Inženiertehniskā projektēšana** | 201 | 13 | 9 403 342 | 427 536 | 6 | 4 |
| **Mežsaimniecībai raksturīgi pakalpojumi** | 89 | 23 | 23 649 200 | 18 261 649 | 26 | 77 |
| **KOPĀ** | **12025** | **1370** | **2977073605** | **543928375** | **11** | **18** |

*Avots: IUB dati*

Tomēr skatoties uz iepirkumu skaitu, kuros ir piemērots ZPI, un kopējo iepirkumu skaitu atbilstošā preču vai pakalpojumu grupā, tas ir mazskaitlīgs arī preču un pakalpojumu grupās, kuros ZPI no 2017. gada 1. jūlija piemērojams obligāti.

4. attēlā ir sniegts pārskats par ZPI īpatsvaru tām preču un pakalpojumu kategorijām, kurās 2018. gadā iepirkumi veikti, ievērojot ZPI principus, parādot atbilstošo preču, pakalpojumu un būvdarbu grupu ZPI īpatsvaru no kopējiem ZPI iepirkumiem. Salīdzinot šo informāciju ar iepriekšējā gada datiem ir mainījies procentuālais sadalījums, galvenokārt uz būvdarbu rēķina, kas saistāms ar ES fondu apguvi un transportlīdzekļu iepirkumu īpatsvara pieaugumu.

***4.Attēls***

***Pārskats par PIL rezultātu paziņojumu līgumcenu īpatsvaru ZPI iepirkumos 2018.g.***

*Avots: IUB dati*

***5.Attēls***

***ZPI īpatsvara dinamika preču, pakalpojumu un būvdarbu grupās 2015.-2018.g.***

*Avots: IUB dati*

Vērtējot vēsturisko ZPI īpatsvaru, tādām grupām kā pārtikas preces, ēdināšanas pakalpojumi, transportlīdzekļi, un mežsaimniecībai raksturīgi pakalpojumi, tas saglabājas augsts un turpina pakāpeniski pieaugt. Īpašu uzmanību pievēršam mežsaimniecībai raksturīgiem pakalpojumiem, kas netiek aptverti ar MK noteikumiem, tomēr tiek veikti atbilstoši ZPI principiem. Galvenokārt tie ir saistīti ar mežaudzes atjaunošanas darbiem, kam tiek piemērotas Latvijas valsts mežu izstrādātās ZPI prasības, piemēram:

* Prasības vides piesārņojuma samazināšanai, Meža infrastruktūras objektu ekspluatācijas noteikumi, Vides aizsardzības prasības meža darbos, Norādījumi augsnes un ūdeņu aizsardzībai meža darbos, Medību infrastruktūras ierīkošanas nosacījumi;
* FSC un PEFC sertifikācijas standartos noteiktās prasības.

Minētās prasības ir pieejamas Latvijas Valsts mežu interneta vietnē[[1]](#footnote-1).

Skatot ZPI piemērošanas progresu no piegādātāju puses, šobrīd nav iespējams izvērtēt tos piegādātājus, kas uzvarējuši finansiāli lielākos iepirkumos (ar ZPI principiem), jo šobrīd publikācijās, kur uzvarētājs ir personu apvienība, tiek norādīti visi apvienības dalībnieki, bet ir zināma tikai iepirkuma kopējā līgumsumma. Līdz ar to dati par uzņēmumiem, kas uzvarējuši finansiāli lielākos iepirkumus, būs neprecīzi, jo katram apvienības dalībniekam tiek atlasīta šī iepirkuma kopējā līgumsumma. Izvērtējot uzņēmumus pēc iepirkumu daļu skaita, jau izvērtējot 2. tabulas rādītājus, var paredzēt, ka pēc iepirkumu daļu skaita nozīmīgākie uzņēmumi būs pārtikas produktu izplatītāji. To parāda 3. tabula.

***3.Tabula***

***"TOP 10" uzņēmumi, kas uzvarējuši pēc iepirkumu daļu skaita 2018. gadā (ZPI principiem)***

|  |  |
| --- | --- |
| ***Uzvarējušā uzņēmuma nosaukums*** | ***Iepirkumu daļu skaits*** |
| SIA "Sanitex" | 311 |
| SIA "Kabuleti fruit" | 154 |
| SIA "Lanekss" | 105 |
| SIA "Rēzeknes gaļas kombināts" | 86 |
| SIA "Laki Fruit" | 80 |
| SIA "Futurus food" | 74 |
| SIA "S.A.V." | 39 |
| SIA "Regat" | 33 |
| SIA "Junona Bep" | 31 |
| SIA "Valks" | 30 |

*Avots: IUB dati*

Izskatot valsts pārvaldes institūciju iepirkumu struktūru pēc iepirkumu skaita un līgumcenām, būtisku iepirkumu daļu sastāda būvniecības darbi, kā arī elektronisko iepirkumu sistēmas preču un pakalpojumu katalogu atjaunošana. Valsts pārvaldes institūciju uzskaitījums, kas 2018.gadā vairāk veikušas iepirkumus ar iekļautiem ZPI principiem finansiālā izteiksmē ir apkopots 4. tabulā un pēc iepirkumu skaita 5. tabulā. Finansiālā gan arī iepirkumu skaita ziņā vadošo vietu ieņem ar mežsaimniecību un būvdarbiem saistīti iepirkumi.

***4.Tabula***

***Valsts pārvaldes institūcijas, kuras visvairāk 2018. gadā rīkojušas iepirkumus, ievērojot ZPI (pēc kopējās līgumcenas).***

|  |  |
| --- | --- |
| ***Valsts institūcijas nosaukums*** | ***Kopējā līgumcena******EUR, bez PVN*** |
| AS "Latvijas valsts meži" | 120 906 637 |
| VAS Latvijas Valsts ceļi | 58 453 641 |
| Valsts aizsardzības militāro objektu un iepirkumu centrs | 10 945 623 |
| SIA "Rīgas Austrumu klīniskā universitātes slimnīca" | 8 979 091 |
| LR NBS Nodrošinājuma pavēlniecības 3.Reģionālais nodrošinājuma centrs | 8 270 248 |
| VSIA „Paula Stradiņa klīniskā universitātes slimnīca” | 6 080 000 |
| Neatliekamās medicīniskās palīdzības dienests | 3 661 800 |
| Valsts akciju sabiedrība "Valsts nekustamie īpašumi" | 3 650 170 |
| Pārtikas drošības, dzīvnieku veselības un vides zinātniskais institūts "BIOR" | 2 968 845 |
| Valsts meža dienests | 2 573 597 |

*Avots: IUB dati*

***5.Tabula***

***Valsts pārvaldes institūcijas kuras visvairāk 2018. gadā rīkojušas iepirkumus, ievērojot ZPI (pēc iepirkumu skaita).***

|  |  |
| --- | --- |
| ***Valsts institūcijas nosaukums*** | ***Publikāciju skaits*** |
| AS "Latvijas valsts meži" | 55 |
| Valsts aizsardzības militāro objektu un iepirkumu centrs | 37 |
| Valsts policija | 22 |
| Pārtikas drošības, dzīvnieku veselības un vides zinātniskais institūts "BIOR" | 19 |
| Nodrošinājuma valsts aģentūra | 15 |
| Valsts ieņēmumu dienests | 12 |
| Valsts SIA "Latvijas Televīzija" | 11 |
| Latvijas Lauksaimniecības universitāte  | 9 |
| Valsts akciju sabiedrība "Valsts nekustamie īpašumi" | 9 |
| VAS Latvijas Valsts ceļi | 9 |

*Avots: IUB dati*

Pašvaldību sektorā lielāko daļu iepirkumu gan pēc skaita, gan līgumcenām sastāda pārtikas preču un ēdināšanas pakalpojumu jomas iepirkumi, kā arī varētu tikt saistīti ar transporta līdzekļu un infrastruktūras pilnveidošanas projektiem un iepirkumiem. Pašvaldību un pašvaldību institūciju iepirkumi pēc līgumcenām un publikāciju skaita ir apkopoti 6. un 7. tabulās.

***6.Tabula***

***Pašvaldības un pašvaldību institūcijas, kuras visvairāk 2018. gadā rīkojušas iepirkumus, ievērojot ZPI (pēc līgumcenas).***

|  |  |
| --- | --- |
| ***Pašvaldības iestādes nosaukums*** | ***Kopējā līgumcena EUR, bez PVN*** |
| Jelgavas pilsētas pašvaldība | 38 831 475 |
| Rīgas domes Izglītības, kultūras un sporta departaments | 38 198 931 |
| Rīgas domes satiksmes departaments | 30 383 219 |
| Daugavpils pilsētas pašvaldība | 26 022 906 |
| Jūrmalas pilsētas pašvaldība | 19 275 702 |
| Rēzeknes pilsētas pašvaldība  | 16 975 544 |
| Liepājas pilsētas pašvaldība | 15 633 655 |
| Dobeles novada pašvaldība | 13 924 197 |
| Valmieras pilsētas pašvaldība | 10 513 341 |
| Jēkabpils pilsētas pašvaldība | 5 845 793 |

*Avots: IUB dati*

***7.Tabula***

***Pašvaldības un pašvaldību institūcijas, kuras visvairāk 2018. gadā rīkojušas iepirkumus, ievērojot ZPI (pēc iepirkumu skaita).***

|  |  |
| --- | --- |
| ***Pašvaldības iestādes nosaukums*** | ***Publikāciju skaits*** |
| Liepājas pilsētas pašvaldība | 48 |
| Rīgas domes Izglītības, kultūras un sporta departaments | 44 |
| Jelgavas pilsētas pašvaldība | 35 |
| Daugavpils pilsētas pašvaldība | 31 |
| Rēzeknes pilsētas pašvaldība | 30 |
| Jūrmalas pilsētas pašvaldība | 24 |
| Jēkabpils pilsētas pašvaldība | 21 |
| Madonas novada pašvaldība | 16 |
| Dobeles novada pašvaldība | 12 |
| Rīgas domes satiksmes departaments | 12 |

*Avots: IUB dati*

Informatīvā ziņojuma sagatavošanā izmantoti dati par PIL ietvaros veiktajiem iepirkumiem, jo šie iepirkumi veido lielāko daļu no iepirkumiem, t.sk. arī iepirkumus, kuros tiek piemēroti ZPI principi. Salīdzinājumam 8. tabulā ir apkopota informācija par SPSIL ietvarā 2018.gadā veiktajiem iepirkumiem pēc iepirkumu veida. Izvērtējot līgumcenas, secinām, ka 2018. gadā, salīdzinot ar 2017. gadu (skat. 9. tabulu), līdzīgi kā PIL līgumcenu apjoms ir pieaudzis, t.sk arī ZPI īpatsvars.

***8.Tabula***

 ***Kopējais pārskats (ZPI un kopējais) par SPSIL rezultātu paziņojumu skaitu līgumcenām pēc iepirkumu veida 2018.gadā***

|  |  |
| --- | --- |
| **Iepirkumu veids** | **2018.gads** |
| **Būvdarbi** | **Piegāde** | **Pakalpojumi** | **ZPI īpatsvars** |
|   |   |   |  |
| **Kopējais publikāciju skaits** | 42 | 79 | 43 | **10,4%** |
| t.sk. |  |  |  |
| **Publikāciju skaits ar norādi par ZPI** | 3 | 12 | 2 |
| **Kopējā līgumcena EUR (bez PVN)** | 181 512 726 | 118 772 385 | 130 994 071 | **24,8%** |
| t.sk. |   |   |  |
| **kopējā līgumcena EUR (bez PVN) ar norādi par ZPI** | 90 002 879 | 16 055 399 | 836 000 |

*Avots: IUB dati*

***9.Tabula***

***Kopējais pārskats (ZPI un kopējais) par SPSIL rezultātu paziņojumu skaitu līgumcenām pēc iepirkumu veida 2017.gadā***

|  |  |
| --- | --- |
| **Iepirkumu veids** | **2017.gads** |
| **Būvdarbi** | **Piegāde** | **Pakalpojumi** | **ZPI īpatsvars** |
| **Kopējais publikāciju skaits** | 22 | 60 | 36 | **6,8%** |
| t.sk. |   |   |   |
| **publikāciju skaits ar norādi par ZPI** | 0 | 7 | 1 |
| **Kopējā līgumcena EUR (bez PVN)** | 51 633 112 | 147 478 143 | 38 956 129 | **2%** |
| t.sk. |   |   |   |
| **kopējā līgumcena EUR (bez PVN) ar norādi par ZPI** | 0 | 2 773 519 | 1 908 000 |

*Avots:IUB dati*

SPSIL ietvarā nozīmīgākās ZPI iepirkumu preču un pakalpojumu grupas ir bijušas mehāniskie transporta līdzekļi. Atsevišķi ir izdalīti Dzelzceļa vilcienu un tramvaju lokomotīves un ritošais sastāvs, kā arī citas ar transportu saistītas grupas kā Transporta iekārtas un palīg iekārtas transportēšanai, transportlīdzekļu un ar tiem saistītā aprīkojuma remonts, apkope un saistītie pakalpojumi. Tāpat ir veikti būvdarbu un notekūdeņu, atkritumu, tīrīšanas un vides pakalpojumi.

* 1. **Pārskats par Elektronisko iepirkumu sistēmā (EIS) veiktajiem zaļajiem publiskiem iepirkumiem**

Paralēli PIL un SPSIL noteiktajai kārtībai valsts un pašvaldību iestādes veic iepirkumus EIS. EIS darbību no 2009.gada 1.jūnija nodrošina VRAA saskaņā ar Ministru kabineta 2009.gada 1.aprīļa rīkojumu Nr.220 “Par Īpašu uzdevumu ministra elektroniskās pārvaldes lietās sekretariāta reorganizāciju”. VRAA rīko centralizētas publiskas iepirkumu procedūras, lai noslēgtu vispārīgās vienošanās starp vienu vai vairākiem pasūtītājiem (valsts iestādēm, pašvaldībām un pašvaldību iestādēm, kā arī uzņēmumiem, kur kapitāldaļu turētāji ir valsts iestādes vai pašvaldību iestādes; kā arī nodibinājumiem un pašpārvaldes iestādēm) un vienu vai vairākiem piegādātājiem par darījumu veikšanu elektronisko iepirkumu procesā. Atbilstoši centralizēto iepirkumu procedūru rezultātiem EIS nodrošina piegādātājiem iespēju vienā vai vairākos Latvijas Republikas piegādes reģionos piedāvāt preces EIS reģistrētajiem pircējiem par cenām, kas nepārsniedz attiecīgo centralizēto konkursu piedāvājumos norādīto. EIS paredz arī vairākus mehānismus, kuru mērķis ir nodrošināt arī šaura profila uzņēmumiem iespējas veiksmīgi piedāvāt savas preces un pakalpojumus, piemēram, iespēja EIS piedāvāt preces tikai kādā atsevišķā iepirkuma priekšmeta daļā, vai tikai vienu preci vienā iepirkuma priekšmeta daļā.

Lai gan EIS gūst arvien plašāku pielietojumu iepirkumos, vienlaikus jāatzīmē, ka EIS izmantošana, salīdzinot ar kopējo iepirkumu līgumcenas apjomu, vēl joprojām ir ļoti neliela un rādītājos procentuālā attiecībā pret PIL salīdzinoši ar iepriekšējiem gadiem nav mainījusies. Salīdzinošie rādītāji parādīti 6. Attēlā.

***6. Attēls***

***Kopējās līgumcenas EIS iepirkumiem EUR (bez PVN)***

 ***2018.g. 2017.g.***

|  |  |
| --- | --- |
|  |  |

*Avots: VRAA un IUB dati*

Lai gan absolūtos skaitļos arī ZPI iepirkumi EIS sistēmā ir pieauguši, bet vērtējot tos kā īpatsvaru salīdzinoši ar ZPI iepirkumiem PIL un SPSIL, kur arī ir bijis būtisks ZPI īpatsvara pieaugums, nav vērojam izmaiņas no iepriekšējiem gadiem.

***7. Attēls***

***Kopējās līgumcenas 2018.g. ZPI iepirkumi EUR bez PVN***

*Avots: VRAA un IUB dati*

Attiecība starp ZPI un kopējo iepirkumu skaitu EIS parādīta 8. Attēlā, kas liecina par ZPI pirkumu EIS sistēmā īpatsvara samazinājumu salīdzinājumā ar iepriekšējiem gadiem (2017.g. 22%).

***8.Attēls***

***ZPI attiecība pret kopējiem veiktiem pirkumiem EIS sistēmā***

*Avots: VRAA dati*

Vienlaicīgi ir jāatzīmē, ka prasību kopums EIS zaļajos katalogos iekļautajām precēm ir augstāks, nekā izvirzītajiem vides aizsardzības kritērijiem iepirkumos PIL un SPSIL ietvaros. Piemēram EKOdatortehnikas katalogā ir ietverta prasība atbilstībai EPEAT standartam, kas nosaka augstākas prasības nekā *Energy Star*. Pārskats par EIS iepirktajām precēm, kas atbilst ZPI, ir parādīts 7. tabulā un 9. attēlā. Līdzīgi kā PIL kontekstā, pārskatā analizētas tās preču grupas, kuras plānots noteikt kā obligātas. Papildus preču grupām, kurām saskaņā ar esošo likumdošanu ZPI ir jāpiemēro obligāti, EIS ZPI ietvaros tiek iepirkts, piemēram, tualetes papīrs, papīra dvieļi, salvetes, kas iekļauts grupā - saimniecības preces un tīrīšanas līdzekļi.

***10. Tabula***

***ZPI iepirkumi EIS sistēmā 2018. g. Preču grupas un līgumcenas***

|  |  |
| --- | --- |
| **Preču grupas** | **Kopējā līgumcena EUR (bez PVN)**  |
| **Asmeņserveri un datu glabātuves** | 2 113 831 |
| **Datortehnika** | 5 817 495 |
| **EKO datortehnika** | 4 109 197 |
| **Drukas iekārtas** | 1 164 680 |
| **Kancelejas preces un biroja papīrs** | 1 450 190 |
| **Saimniecības preces un tīrīšanas līdzekļi**  | 1 419 965 |
| **Pārtika preces** | 13 705 |
| **KOPĀ ZPI** | 16 089 064 |

 *Avots: VRAA dati*

***9.Attēls***

***ZPI iepirkumi EIS sistēmā 2018. g Preču grupu īpatsvars***

 *Avots: VRAA dati*

Salīdzinoši ar 2017. gadu 2018. gadā ZPI preču katalogu īpatsvaru attiecība kopumā nav mainījusies, nedaudz palielinājies Saimniecības preču un tīrīšanas līdzekļu īpatsvars. Papildus ir nācis klāt asmeņserveru un datu glabātuvju katalogs. Datu glabātuves kā jaunu preču grupu plānots ietvert arī MK noteikumu pārskatā un to 1. pielikumā.

1. **Secinājumi un priekšlikumi turpmākai rīcībai**

Izvērtējot 2018. gada zaļā iepirkuma izpildes rādītājus, var secināt, ka tā īpatsvars finansiālā izteiksmē ir būtiski pieaudzis no 11, 8% sasniedzot 18,4%. Liela ietekme uz īpatsvara pieaugumu ir būvdarbu iepirkumiem, kuru īpatsvars līdz ar ES fondu projektu īstenošanu ir pieaudzis par 11%, kas, ņemot vērā šādu būvprojektu finansiālo ietilpību atstāj nozīmīgu ietekmi uz kopējiem īpatsvara rādītājiem. Šis faktors ir jāņem vērā, prognozējot ZPI īpatsvara dinamiku nākotnē, ka ES fondu finansētu investīciju projektu īstenošanas periodi ietekmē ZPI īpatsvara pieaugumu un izrietoši līdz ar finanšu perioda noslēgumu, tā samazinājumu. Līdz ar to prognozējams, ka turpmāko divu gadu laikā pieaugot ES fondu projektu īstenošanas intensitātei, ZPI īpatsvars finansiālā izteiksmē varētu palielināties.

Ņemot vērā šo ciklisko ES fondu projektu ietekmi uz ZPI īpatsvaru, VARAM apsver turpmāk kvantitatīvos mērķus izvirzīt, ņemot par pamatu tās preču un pakalpojumu grupas, kas saskaņā ar MK noteikumiem ir noteiktas obligāti. Ņemot vērā, ka 2018. gads bija pirmais pilnais MK noteikumu darbības gads, nepieciešams ilgstošāks periods, lai varētu izvērtēt ietekmes un izvirzīt kvantitatīvi sasniedzamos rādītājus.

Tādejādi līdz 2020 gadam paredzam iespēju obligāti piemērojamām preču un pakalpojumu grupām sasniegt ZPI īpatsvaru 80% apmērā (finansiālā izteiksmē). Veicot MK noteikumu pārskatu un papildinot obligāti piemērojamās preču un pakalpojumu grupas, tiek veicināta vides aizsardzības prasību iekļaušana iepirkumos.

Ilustrācijai 10. attēlā ir parādītas trīs gadu ZPI īpatsvara pieauguma tendences tajās preču un pakalpojumu grupās, kurās ar MK noteikumiem ir noteikts obligāti piemērojams ZPI (biroja papīrs, drukas iekārtas, datortehnika un IKT infrastruktūra, pārtikas preces, ēdināšanas pakalpojumi, tīrīšanas līdzekļi un pakalpojumi, iekštelpu apgaismojums, ielu apgaismojums). Īpatsvara kritums 2017. gadā saistāms ar MK noteikumu spēkā stāšanos tikai gada vidū, detalizētāk tas ir aprakstīts ziņojumā par 2017. gadu.

***10.Attēls***

***ZPI īpatsvars 2016.-2018.g. preču un pakalpojumu grupās, kur ZPI piemērojams obligāti (MK noteikumi 1. pielikums)***

VARAM ir izvērtējis arī veikto ZPI iepirkuma procedūru skaita izmaiņas, tas katru gadu konsekventi pieaug 2018. gadā sasniedzot 11, 4%. Tas liecina, ka ZPI piemērošana publiskajā sektorā ieņem arvien nozīmīgāku lomu. Šādu secinājumu ļauj izdarīt arvien pieaugošais pieprasījums pēc skaidrojošiem semināriem, konsultācijām un ministrijas organizēto semināru apmeklējuma.

Ņemot vērā semināros un individuālajās konsultācijās uzdotos jautājumus un konstatētās neskaidrības, 2019. gadā uzsākts pārskatīt MK noteikumus, lai precizētu preču, pakalpojumu un būvdarbu tehnisko specifikāciju prasības un vērtēšanas kritērijus, kas atvieglotu to piemērošanu valsts un pašvaldību iepirkumos. Vienlaicīgi, līdz ar pieejamākām jaunajām tehnoloģijām un pilnveidotām Eiropas Komisijas vadlīnijām zaļajam iepirkumam, ir jāveic pilnveidojumi noteikumu pielikumos izvirzītajās prasībās, lai ņemtu vērā arī tehnoloģisko progresu.

Lai nodrošinātu Aprites ekonomikas principu piemērošanu un VARAM īstenotā projekta “Metodiskais atbalsts zaļā iepirkuma piemērošanai” rekomendāciju nolietoto riepu pārstrādes un pārstrādes galaproduktu izmantošanas veicināšanai, plānots precizēt prasības un kritērijus ceļu būves un satiksmes zīmju būvdarbu grupā. Papildus plānots papildināt MK noteikumus ar jaunu preču un pakalpojumu grupu “Sporta laukumu un bērnu spēļu laukumu segumi”, kur uzsvars tiks likts uz nolietoto riepu pārstrādes produktu izmantošanu.

MK noteikumu pārskats tiek veikts ciešā sadarbībā ar nozares uzņēmumiem, nevalstisko sektoru, lai nodrošinātu prasību un kritēriju atbilstību esošai tirgus situācijai un veicinātu apkārtējai videi draudzīgu, vietējo preču noietu un pakalpojumu tirgus attīstību. Ņemot vērā veicamo darbu apjomu un lai atvēlētu pietiekamu laiku konsultācijām, plānot pārskatīto noteikumu projektu iesniegt Ministru kabinetā apstiprināšanai 2020. gada pirmajā pusē.

Vides aizsardzības un

reģionālās attīstības ministrs J. Pūce

U. Zanders,

Tālr. 67026590,

ugis.zanders@varam.gov.lv

1. <https://www.lvm.lv/biznesa-partneriem/iepirkumi/liguma-pielikumi> [↑](#footnote-ref-1)